**TOOTE PÜSIANDMED**

|  |  |
| --- | --- |
| **Kood** | **Toote nimetus** |
| 248 12 21 00 0 | Statistika ja uuringud |
| **Kood** | **Tootegrupi nimetus** |
| 248 12 00 00 0 | Turismi arendamine |
| **Kood** | **Tootevaldkonna nimetus** |
| 248 00 00 00 0 | Ettevõtluskeskkond |
| **Ametiasutus** | **Tootevastutaja (ametikoht)** |
| Tallinna Ettevõtlusamet | Turismiosakonna analüütik |
| **Toote eesmärk** |
| Tallinna turismiturunduse planeerimiseks ja hindamiseks on olemas vajalik ning kvaliteetne info.  |
| **Toote üldine kirjeldus** |
| Antud toode hõlmab endas turismiuuringute korraldamist (sh tulemuste analüüsimist ja levitamist) ja turismialase statistika kogumist, süstematiseerimist ning analüüsimist. Turismiveebi visittallinn.ee külastuste statistika ülevaateid ning turundustegevuste analüüse. Turismiuuringute ja –analüüside tulemusi rakendatakse turismi edendamisel. Toote alusel planeeritakse Tallinna turismialast arendus- ja turundustegevust ning hinnatakse nende tegevuste mõju. Statistikaülevaateid ja uuringute tulemusi kasutavad ettevõtjad (majutus, toitlustus, kaubandus, transport, reisikorraldajad, konverentskorraldajad jt.) oma tegevuse planeerimisel, (välis)press Tallinna tutvustamisel ja potentsiaalsed investorid. Statistika ülevaateid ja uuringutulemusi levitatakse Tallinna turismiveebis, turundusüritustel, trükistes „Tallinn arvudes“, „Fakte Tallinnast“ ning vastates huvirühmade (tarbijate) infopäringutele. Aastatel 2002-2005, 2008, 2011 ja 2014 korraldati Tallinna väliskülastajate uuringud (TVK) ja aastatel 2006 ja 2011 Tallinna konverentsidelegaatide uuringuid. Need on allikad, mis annavad pildi väliskülastajatest/ konverentsidelegaatidest (sh arvust, sotsiaal-demograafilisest profiilist, reisikäitumisest, infoallikatest, reisiotsuse mõjutajatest, Tallinna mainest jm). Uuringute tulemused on võetud aluseks osakonna turundustegevuste planeerimisel ja turismiturunduse strateegia koostamisel. Aastatel 2006-2007 koordineeriti Tallinna väliskülastajate ajalis-ruumilise liikumise uuringut. Selle uuringuga hinnati väliskülastajate osakaalu majutatud turistidest ja nende liikumist erinevates linnaosades. Tulemusi kasutati turismitoodete arendamisel. 2015. aastal valmis 2014. aasta Tallinna väliskülastajate uuringu lõpparuanne sh peamiste sihtturgude lõikes. Antud uuringu tulemusi ning andmefaile kasutati 2016. aastal ning jätkati turismialase statistika kogumise, süstematiseerimise ja analüüsiga sh sihtturgude lõikes. Tarbijaid teavitati Tallinna turismi arengutest kuu-, kvartali- ja aastaülevaadetega. Valmis veebipõhine statistikamoodul turismiveebil.2017. aastal osaleti rahvusvahelises turismikoormuse uuringuprojektis "Elanike suhtumine turismi", mis annab ülevaate linnaelanike ja turismisektoris tegutsevate sidusrühmade hinnangutest turismikoormusele ning pakuti välja meetmeid turismikoormuse haldamiseks. 2018. aastaks planeeritakse Tallinna väliskülastajate uuringut. |
| **Toote kvaliteeti või kvantiteeti sätestavad õigusaktid ja standardid** |
| Riiklikud õigusaktid | Paragrahv |
|  |  |
| Linnavolikogu õigusaktidTallinna arengukava 2014-2020, Tallinna Linnavolikogu 13.06.2013 määrus nr 29 [link](https://oigusaktid.tallinn.ee/?id=3001&aktid=126050&fd=1&leht=1&q_sort=elex_akt.akt_vkp);Tallinna Ettevõtlusameti põhimäärus, Tallinna Linnavolikogu 18.09.2014 määrus nr 27 [link](https://oigusaktid.tallinn.ee/?id=3001&aktid=129205&fd=1&leht=1&q_sort=elex_akt.akt_vkp). | Paragrahv |
| Linnavalitsuse õigusaktid | Paragrahv |
| **Toote sihtgrupi nimetus** | Tallinna turismiettevõtjad, ajakirjanikud, turismiosakond  |
| **Mõõdiku nimetus** Turismiosakond ja teisedturismiturunduse sihtgrupid on informeeritud Tallinna turismi arengutest ja –trendidest. |
| Ametiasutuse juht (nimi, allkiri) | Tootevastutaja (nimi, allkiri) | Kuupäev |
| Kairi Vaher | Karen Alamets | 02.02.2018 |